KaŽdodenná súČasŤ nášho Života
T ý k a   s a   t o   n á s   v š e t k ý c h

              Vážení občania,
     v predchádzajúcich častiach Projektu civilnej ochrany obyvateľstva sme sa okrajovo dotkli témy individuálnej ochrany osôb a činnosti obyvateľstva po vzniku mimoriadnej udalosti. Takou mimoriadnou udalosťou môže byť aj havária dopravného alebo stacionárneho zariadenia s nebezpečnou chemickou, biologickou resp. radiačnou látkou. 
     Tu je na mieste vysvetliť, čo je vlastne INDIVIDUÁLNA OCHRANA OSOB – sú to protichemické, protibiologické a protiradiačné opatrenia na zníženie alebo vylúčenie následkov pôsobenia nebezpečnej látky na ľudský organizmus, ktoré svojimi vlastnosťami alebo v kombinácii môžu ohroziť život alebo zdravie.
Spôsoby zabezpečenia individuálnej ochrany osôb

•	Improvizované prostriedky  -  ochrana nekrytých častí povrchu tela
•	Špeciálne prostriedky           -   prostriedky na ochranu dýchacích ciest,
     ktoré sa používajú bez vyzvania ihneď po varovaní obyvateľstva po vzniku mimoriadnej udalosti spojenej s únikom nebezpečnej látky.	

Improvizované prostriedky individuálnej ochrany
    Ochrana dýchacích ciest :
- kus látky (preloženú vreckovku, uterák, utierku, apod.), ktorú navlhčíte.
K navlhčeniu môžete použiť: obyčajnú vodu,
- v prípadne úniku čpavku použite : ocot (1 lyžica octu/1 liter vody),
- v prípade úniku NL kyslej povahy použite zažívaciu sódu (2 lyžice sodybikarbóny/1 liter vody).  
                        Ochrana očí :
- okuliare uzavretého typu (lyžiarske, potápačské, plavecké, motocyklové), prípadné vetracie otvory prelepte lepiacou páskou,
- ak nemáte doma žiadne okuliare podobného typu, môžete použiť obyčajné priehľadné igelitové vrecko, ktoré pretiahnete cez hlavu a stiahnete špagátom príp. gumou v úrovni lícnych kostí 
Ochrana hlavy : použite 
- čiapku, kuklu, šál, klobúk, šatku, a pod.,
   - pri ich nasadzovaní dbajte na to, aby vlasy boli úplne zakryté, to isté platí i pre čelo, krk a uši. 
                                                      Ochrana povrchu tela			
  Na ochranu povrchu tela môžete použiť:                                              
      - kombinézu, nohavice, športovú súpravu atď.,
      - cez ne preložte napr. pláštenku do dažďa, príp. dlhý kabát,
      - tieto odevy dostatočne utesnite pri krku (použite napr. šál), pri rukávoch
        a nohaviciach (stiahnite napr. špagátom nebo gumou).

  Ochrana rúk a nôh :  Nohy :  Vysoké topánky, čižmy                                                                                       
                                       Ruky :  Rukavicami - gumené, kožené,           
                                                                doporučujú sa dlhšie rukavice

Zásady činnosti v zóne ohrozenia nebezpečnou látkou	
•	Nepribližovať sa k miestu havárie s nebezpečnou látkou,
•	Vyhľadať vhodný úkryt a utesniť miestnosť pobytu
•	Počúvať TV a rozhlas, pripraviť si prostriedky individuálnej ochrany jednotlivca

Činnosť po ukončení pôsobenia nebezpečnej látky	
•	Zhodiť odev, improvizované prostriedky individuálnej ochrany zahodiť a oznámiť, kde sú uskladnené, sprcha
Odbor CO a KR ObÚ Žiar nad Hronom,   pokračovanie na budúce